*Proiect*

**GUVERNUL REPUBLICII MOLDOVA**

**HOTĂRÂRE** Nr. \_\_\_\_\_\_\_\_\_\_\_
din \_\_\_\_\_\_\_\_\_\_\_\_\_\_ 2024

#### de modificare a Hotărârii Guvernului nr. 347/2022 cu privire la aprobarea Programului na*ț*ional pentru protecția copilului pe anii 2022-2026 și a Planului de acțiuni pentru implementarea acestuia

În scopul implementării recomandărilor Deciziei nr. 1351/2008/CE a Parlamentului European și a Consiliului din 16 decembrie 2008 de stabilire a unui program comunitar multianual privind protecția copiilor care utilizează internetul și alte tehnologii de comunicare, în temeiul pct. 13 din Planul de acțiuni pentru implementarea Programului național pentru protecția copilului pe anii 2022-2026, aprobat prin Hotărârea Guvernului nr. 347/2022 (Monitorul Oficial al Republicii Moldova, 2022, nr. 194-200, art. 492),

Guvernul HOTĂRĂŞTE:

1. Se aprobă Planul național de acțiuni pentru siguranța copiilor în mediul online pentru anii 2024-2026, conform anexei.
2. Se completează pct. 1 din Hotărârea Guvernului nr. 347/2022 cu punctul 3) cu următorul conținut:

„3) Planul național de acțiuni pentru siguranța copiilor în mediul online pentru anii 2024-2026, conform anexei nr.3.”

1. Prezenta hotărâre intră în vigoare la data publicării în Monitorul Oficial a Republicii Moldova.

**PRIM-MINISTRU Dorin RECEAN**

***Contrasemnează:***

**Ministrul educației și cercetării Dan PERCIUN**

**Ministrul muncii și protecției sociale Alexei BUZU**